*265. számú előterjesztés*

*Döntés önkormányzati rendeletek módosításának hatályba nem lépéséről*

|  |
| --- |
| **Előterjesztő:** Dr. Bozsolik Róbertpolgármester  **Készítette:** Kondriczné dr. Varga Erzsébet jegyző  **Törvényességi ellenőrzést végezte**: dr. Firle Anna aljegyző |

**Tisztelt Képviselő-testület!**

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 8.) Korm. rendelet 1. §-a alapján:

*„1. §**(1) E rendelet hatálybalépésének napjától 2021. december 31. napjáig - a (3) és (4) bekezdésben foglalt kivétellel -*

*a) a helyi önkormányzat,*

*b)* ***a helyi önkormányzat által fenntartott***

*ba)* ***költségvetési szerv,***

*bb) nonprofit szervezet,*

*bc) egyéb szervezet,*

*c) a helyi önkormányzat többségi tulajdoni részesedésével működő gazdasági társaság,*

*d) a helyi önkormányzat többségi tulajdoni részesedésével működő gazdasági társaság által alapított gazdasági társaság,*

*e) a képviselő-testület feladatkörébe tartozó közszolgáltatás ellátására szerződéssel rendelkező,* [*a polgári perrendtartásról szóló törvény*](https://www.optijus.hu/optijus/lawtext/A1600130.TV/tvalid/2020.12.19./tsid/) *szerinti gazdálkodó szervezet*

***által nyújtott szolgáltatásért, végzett tevékenységéért megállapított díj,*** *az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj)* ***mértéke nem lehet magasabb, mint az ugyanazon díjnak az e rendelet hatálybalépését megelőző napon hatályos és alkalmazandó mértéke.***

*(2) Az (1) bekezdés szerinti szervezet e rendelet hatálybalépésének napjától már megállapított új díjat nem vezethet be, 2021. december 31. napjáig új díjat nem állapíthat meg, meglévő díjat új kötelezetti körre nem terjeszthet ki.*

*(3) Nem kell alkalmazni az (1) bekezdésben foglaltakat abban az esetben, ha a felek az e rendelet hatálybalépése előtt - legalább kétéves időtartamra vagy határozatlan időre - megkötött szerződésükben számszerűsíthető módon meghatározták a díjemelés mértékét az (1) bekezdés szerinti időszak vonatkozásában.*

*(4) Nem kell alkalmazni az (1) bekezdésben foglaltakat abban az esetben, ha a díjemelés mértékét a díjfizetési kötelezettséget előíró jogszabály 2020. október 31. napjáig számszerűsíthető módon meghatározta.”*

Fenti rendelkezések alapján a helyi gyermekvédelmi ellátásokról szóló 2/2010. (II. 01.) önkormányzati rendeletben meghatározott intézményi térítési díjak 2021. január 1.-jétől történő emelésére nincs lehetőség. Így javaslom az erről szóló 18/2020. (XI. 30.) önk.-i rendelet hatályba nem lépéséről szóló alábbi rendelet- tervezetet elfogadni.

A veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 609/2020. (XII. 18.) Korm. rendelet 1. § (2) bekezdése szerint:

*„(2) A veszélyhelyzet megszűnését követő kilencvenedik napig*[*a nemzeti vagyonról szóló törvény*](https://www.optijus.hu/optijus/lawtext/A1100196.TV/tvalid/2020.12.19./tsid/)*rendelkezéseitől eltérően az állam vagy* ***helyi önkormányzat tulajdonában lévő lakás tekintetében fennálló lakásbérleti szerződés****, illetve az állami vagy önkormányzati tulajdonú helyiség tekintetében fennálló bérleti szerződés* ***tartalma nem módosítható úgy, hogy az a bérleti díj megemelését eredményezze****.”*

Fentiekre tekintettel a lakások, helyiségek bérletéről, valamint elidegenítésük szabályairól szóló 8/2017.(IV.28.) önkormányzati rendeletbe foglalt bérleti díjak 2021. január 1.-jétől történő emelésére sincs lehetőség. Így javaslom az erről szóló 19/2020. (XI. 30.) önk.-i rendelet 1. §-ának hatályba nem lépését is magában foglaló alábbi rendelet- tervezetet elfogadni.

***HATÁSVIZSGÁLAT***

**önkormányzati rendeletek rendelkezéseinek hatályba nem lépéséről szóló rendelet-tervezethez**

A rendelet meghozatalára a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 8.) Korm. rendelet 1. §-a, valamint a veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 609/2020. (XII. 18.) Korm. rendelet 1. § (2) bekezdése alapján kerül sor.

**Részletes indokolás:**

1. §-hoz**:** rendelkezés a térítési díjtételek emeléséről szóló módosító rendelet hatályba nem lépéséről

2. §-hoz: a lakások, helyiségek bérletéről, valamint elidegenítésük szabályairól szóló önkormányzati rendeletet módosító rendelet lakbér emelésére vonatkozó rendelkezéseinek hatályba nem lépését szabályozza

3. §-hoz: hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** a többlet bevétel hiányában az önkormányzat köteles biztosítani az intézmény és a gazdasági társaság részére a szolgáltatás nyújtásához szükséges forrásokat

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** magasabb szintű jogszabályba ütközés

**A jogalkotás elmaradásának következményei:** a kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

*BÁTASZÉK Város Önkormányzat Képviselő-testületének*

…./2020.(XII. 22.) önkormányzati r e n d e l e t –t e r v e z e t e

**Önkormányzati rendeletek rendelkezéseinek hatályba nem lépéséről**

Bátaszék Város Önkormányzata Képviselő-testületének - a Kormány által a 478/2020. (XI. 3.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a gyermekek védelméről és a gyámügyi igazgatásról szóló 1997. évi XXXI. törvény 151. § (2f) és (9) bekezdésében és a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 34. § (1) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva – figyelemmel a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 8.) Korm. rendelet 1. §-ában, valamint a veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 609/2020. (XII. 18.) Korm. rendelet 1. § (2) bekezdésében foglaltakra - a következőket rendeli el:

**1. §** Nem lép hatályba Bátaszék Város Önkormányzata Képviselő- testületének a helyi gyermekvédelmi ellátásokról szóló 2/2010. (II. 01.) önkormányzati rendelet módosításáról szóló 18/2020. (XI. 30.) önkormányzati rendelete.

**2. §** Nem lép hatályba Bátaszék Város Önkormányzata Képviselő- testületéneklakások, helyiségek bérletéről, valamint elidegenítésük szabályairól szóló 8/2017.(IV.28.) önkormányzati rendelet módosításáról szóló 19/2020. (XI. 30.) önkormányzati rendelet 1. §-a és 4. § (1) bekezdése.

**3. §** E rendelet *2021. január 1-jén* lép hatályba.

***Bátaszék*,** 2020. december 22.

**Dr. Bozsolik Róbert Kondriczné dr. Varga Erzsébet**

polgármester  jegyző

A rendelet 2020. december 22-én kihirdetve!

Kondriczné dr. Varga Erzsébet

jegyző